# Smernica č. 2/2024, ktorou sa mení smernica č. 23/2017 o súťažiach v znení smernice č. 58/2021

Gestorský útvar: Odbor mládeže, zdravia a pohybových aktivít, tel.: 02/59374770 ev. č.: 20204/8575:1-E9171

Ministerstvo školstva, výskumu, vývoja a mládeže Slovenskej republiky (ďalej len „ministerstvo“) podľa ustanovenia § 14 ods. 6 písm. n) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva túto smernicu:

###

Smernica č. 23/2017 o súťažiach v znení smernice č. 58/2021 sa mení takto:

1. V čl. 2 ods. 2 písmeno h) znie:

„h) rozvíjať pohybové kompetencie detí a žiakov, formovať v nich vzťah k zvyšovaniu telesnej zdatnosti, posilňovaniu zdravia a zdravému životnému štýlu,“.

1. V čl. 2 ods. 3 sa vypúšťa písmeno f).
2. V čl. 2 ods. 4 sa vypúšťa písmeno h).
3. V čl. 2 ods. 8 sa vypúšťa prvá veta.
4. V čl. 3 ods. 3 úvodnej vete sa slová „Generálny riaditeľ sekcie ministerstva príslušnej podľa obsahového zamerania súťaže“ nahrádzajú slovami „Vedúci štátny zamestnanec na prvom stupni riadenia organizačného útvaru ministerstva, v ktorého pôsobnosti sú súťaže detí a žiakov (ďalej len „vedúci zamestnanec“)“.
5. V čl. 4 odsek 2 znie:

„(2) O zrušení súťaže rozhoduje vedúci zamestnanec.“.

1. V čl. 5 ods. 1 písm. b) a ods. 4 písm. a) sa vypúšťajú slová „národnými športovými zväzmi, národnými športovými organizáciami,“.
2. V čl. 5 ods. 2 písmeno d) znie:

„d) sú organizované najmenej päť rokov v súčinnosti s vecne príslušnou profesijnou komorou, zamestnávateľským zväzom alebo združením pre žiakov stredných odborných škôl,“.

1. V čl. 5 ods. 6 sa vypúšťa posledná veta.
2. V čl. 5 odsek 14 znie:

„(14) Predsedu a členov celoštátnej odbornej komisie súťaží vymenúva a odvoláva vedúci zamestnanec na základe návrhu organizátora súťaže po predchádzajúcom prerokovaní z gestorom.“.

1. V čl. 5 ods.16 úvodnej vete sa slová „Generálny riaditeľ sekcie ministerstva príslušnej podľa obsahového zamerania súťaže“ nahrádzajú slovami „Vedúci zamestnanec“.
2. V čl. 9 ods. 1 sa slová „generálny riaditeľ sekcie ministerstva príslušnej podľa obsahového zamerania súťaže“ nahrádzajú slovami „vedúci zamestnanec“.
3. V čl. 9 sa vypúšťa odsek 2.

Poznámka pod čiarou k odkazu 7 sa vypúšťa.

Doterajšie odseky 3 až 10 sa označujú ako odseky 2 až 9.

1. V čl. 9 ods. 6 písm. f) sa vypúšťajú slová „podľa prílohy č. 1“.
2. V čl. 9 ods. 6 písm. g) sa vypúšťajú slová „podľa prílohy č. 2“.
3. V čl. 11 ods. 3 sa vypúšťa posledná veta.
4. V čl. 11 ods. 7 sa vypúšťa čiarka za slovom „združenie“ a slová „národný športový zväz“.
5. V čl. 14 ods. 1 sa vypúšťajú slová „a z kapitoly ministerstva vnútra“.
6. Príloha č. 1 a príloha č. 2 sa vypúšťajú.

### Účinnosť

Táto smernica nadobúda účinnosť 21. februára 2024.

**minister**

# Obsah

[Smernica č. 2/2024, ktorou sa mení smernica č. 23/2017 o súťažiach v znení smernice č. 58/2021 1](#_Toc158820887)

[Čl. 1 1](#_Toc158820888)

[Čl. 2 Účinnosť 2](#_Toc158820889)

[Obsah 3](#_Toc158820890)